Түләүһеҙ керемдәр 2019 йыл менән сағыштырғанда 45,2 млрд һумға йәки 1,9 тапҡырға артты һәм 96,7 млрд һум тәшкил итте. Керемдәр артыуы нигеҙҙә яңы коронавирус инфекцияһы таралыуын профилактикалау һәм эҙемтәләрен бөтөрөү буйынса сараларҙы финанс менән тәьмин итеүгә бәйле. Һиҙелерлек финанс ярҙамы социаль өлкәлә ихтимал булған кире тенденцияларҙы тотҡарларға, милли проекттарҙы софинанслау күләмдәрен һәм ғәмәлгә ашырыу темптарын һаҡларға мөмкинлек бирҙе.